**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. szeptember 28-án tartandó rendes ülésére**

**Az előterjesztés tárgya: dr. Sipos Erzsébet fogorvos felmondása**

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/13304-2/2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

…………………………………………………………………………………………………………………………………………………………………………………………………………

Tiszavasvári, 2023. szeptember 19.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [**tvonkph@tiszavasvari.hu**](mailto:tvonkph@tiszavasvari.hu)

**Témafelelős:** Gazdagné dr. Tóth Marianna

**E L Ő T E R J E S Z T É S**

**- a Képviselő-testületnek -**

**dr. Sipos Erzsébet fogorvos felmondásáról**

**Tisztelt Képviselő-testület!**

dr. Sipos Erzsébet a Tiszavasvári II. számú fogorvosi körzet praxisjoggal rendelkező orvosa 2023. október 1. napjával felmondta az önkormányzattal kötött feladatellátási szerződését.

Tiszavasvári Város Önkormányzata és dr. Sipos Erzsébet fogorvos között határozatlan időtartamra szóló feladatellátási-szerződés jött létre a II. számú körzet fogorvosi feladatainak ellátására.

Az önálló orvosi tevékenységről szóló 2000. évi II. tv. (továbbiakban: Öotv.) 2/B.§ (4) bekezdése értelmében **feladat-ellátási szerződés felmondási ideje 6 hónap.** *(„A feladat-ellátási szerződésben hat hónapnál rövidebb felmondási idő nem határozható meg.”)*

Doktor Nő kérelmében a felmondás kezdő időpontjának 2023. október 1. napját jelölte meg. A 6 hónapos felmondási idő figyelembevételével a **szerződés 2024. március 31. napján szűnik meg**. **A felmondási idő alatt az orvos kötelezettsége, hogy a helyettesítéséről gondoskodjon, melynek költségeit maga köteles viselni. Tehát a körzet ellátása 2024. március 31. napjáig bizonyosan megoldott.**

Abban az esetben, ha megszűnik az adott orvosi körzethez tartozó települési önkormányzat és az orvos között az a jogviszony, amely felhatalmazza az orvost a kötelező önkormányzati feladatkörbe tartozó egészségügyi alapellátás biztosítására, jelen esetben tehát 2024. március 31. napjával megszűnik a felek közötti feladat-ellátási szerződés, még nem szűnik meg rögtön az érintett orvos praxisjoga.

**Dr. Sipos Erzsébet szóban azt a tájékoztatást adta, hogy megpróbálja értékesíteni praxisjogát. A**z önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm.rendelet 13/A.§ (1) bekezdése értelmében: **„A praxisjog elidegenítésére a feladat-ellátási szerződés megszűnését követő 6 hónap alatt van lehetőség.”**

**A feladatellátás lehetőségei a jövőre nézve**

**1.**A legoptimálisabb eset a praxisjog folytatása lenne. Ez esetben már a 6 hónapos felmondási idő alatt sikerül vevőt találnia Doktor Nőnek, így a felmondási idő alatt lehetne a praxisjog engedélyezésére jogosult egészségügyi államigazgatási szerv véleményét kikérni, a praxisjogot megszerezni kívánó orvossal előszerződést kötni, így ő meg tudná szerezni a működési engedélyt 2024. április 1. napjára.

**2.** Amennyiben nem valósul meg az 1. pontban felvázolt opció, úgy **2024. április 1. napjától** kezdődően dr. Sipos Erzsébetnek 6 hónapja van a praxisjog értékesítésére, azonban ezen időponttól **már az önkormányzat kötelezettsége a helyettesítés megoldása**, működési engedély megszerzése. Amennyiben a rendelkezésre álló 6 hónapos időtartam alatt nem tudja értékesíteni a praxisjogot Doktor Nő, az a praxiskezelőre „száll vissza” és a leendő új orvos a praxiskezelőtől tudja majd azt megszerezni. Természetesen, amíg nem szerzi meg egy orvos a praxisjogot, addig az önkormányzatnak kell gondoskodnia a helyettesítés megszervezéséről.

Tekintettel arra, hogy dr. Sipos Erzsébet a jogszabály által előírt 6 hónapos felmondási időt letölti, így a képviselő-testületnek nincs is más lehetősége, minthogy tudomásul veszi azt.

**Jelen tények alapján javaslom, hogy a képviselő-testület fogadja el dr. Sipos Erzsébet feladatellátási szerződésének 2023. október 1. napjával kezdődő felmondását 6 hónapos felmondási idővel.**

Megjegyezni kívánom, hogy a felmondási idő alatti együttműködési, kölcsönös tájékoztatási kötelezettség Doktor Nővel különösen fontos, mivel fennáll a lehetősége annak, hogy 2024. április 1. napjától önkormányzati feladatkör lesz a helyettesítés megszervezése ebben a körzetben is, így szükséges, hogy az önkormányzat látókörébe legyen olyan orvos, akivel a helyettesítésre vonatkozó egyeztetéseket elkezdhetjük.

Jelen esetben a fogorvosi rendelő biztosítása is megoldandó feladat lesz, hiszen dr. Sipos Erzsébet saját tulajdonában álló rendelőben látja el a tevékenységet. A Központi Orvosi Rendelőben egy fogorvosi rendelő van, melyet jelenleg dr. Fügedi Attila használ. Természetesen annak nincs akadálya, hogy egy rendelőben, eltérő rendelési időben két fogorvos rendeljen. Megoldást jelenthet az is, ha Doktor Nőnek szándékában áll a saját tulajdonú rendelőhelyiségét az önkormányzatnak bérbe adni, a feladatellátáshoz szükséges tulajdonában lévő ingóságokat használatba adni vagy értékesíteni az önkormányzat részére. Ehhez a szükséges egyeztetéseket le kell folytatni Doktor Nővel, melyhez kérem a képviselő-testület felhatalmazását.

Kérem a Képviselő-testületet az előterjesztés megtárgyalását követően hozza meg döntését.

Tiszavasvári, 2023. szeptember 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2023. (IX.28.) Kt. számú**

**határozata**

**Dr. Sipos Erzsébet fogorvos felmondásáról**

Tiszavasvári Város Önkormányzata Képviselő-testülete dr. Sipos Erzsébet fogorvos felmondásáról szóló előterjesztést megtárgyalta és az alábbi határozatot hozza:

1. Elfogadja dr. Sipos Erzsébet – mint a Tiszavasvári II. számú fogorvosi körzetre vonatkozóan területi ellátási kötelezettséggel rendelkező – fogorvos **2023. október 1. napi kezdő dátummal történő felmondását**, a határozat 1 melléklete szerinti kérelem alapján. A **felmondási idő 6 hónap**, így Tiszavasvári Város Önkormányzata és dr. Sipos Erzsébet fogorvos között létrejött **feladatellátási szerződés 2024. március 31. napján szűnik meg.** A felmondási idő alatt dr. Sipos Erzsébet **köteles saját költségén gondoskodni a helyettesítésről,** a II. számú fogorvosi körzet folyamatos ellátásáról.
2. Felkéri a polgármestert tájékoztassa

- dr. Sipos Erzsébet fogorvost a képviselő-testület döntéséről


- az engedélyező szervet a feladat-ellátási szerződés megszűnésének időpontjáról

Határidő: 1.,2.pont azonnal Felelős: Szőke Zoltán polgármester

1. Felhatalmazza a polgármestert, hogy folytasson egyeztetést dr. Sipos Erzsébet fogorvossal a tulajdonában álló fogorvosi rendelő esetleges bérbeadásáról és a feladatellátáshoz szükséges eszközök megvásárlásáról.

Határidő: esedékességkor Felelős: Szőke Zoltán polgármester

**…/2023. (IX.28.) Kt. határozat 1. melléklete**

****